Žydrūnas Karčemarskas

Žydrūnas Karčemarskas (g. 1983 m. gegužės 24 d.) – buvęs Lietuvos futbolininkas, Lietuvos nacionalinės rinktinės vartininkas. Rinktinėje įsitvirtino 2004 m. pasitraukus vartininkui Gintarui Staučei. Iki tol atstovavo jaunimo iki 21 m. rinktinei. Sužaidė 19 sezonų klubiniame profesionaliame futbole, iš kurių tik du praleido Lietuvoje.

 Biografija 

Karjerą pradėjo gimtojo miesto klube „Dainava“. Vėliau persikėlė į Vilnių, kur buvo atsarginiu „Žalgirio“ vartininku. 2002 m. persikėlė į Maskvos „Dinamo“, bet ten žaidė labai epizodiškai, dažniausiai atstovavo dublerių komandą.

2010 m. tuometinio Lietuvos rinktinės trenerio José Couceiro pakviestas į Gaziantepspor komandą. Joje Karčemarskas pradžioje buvo atsarginiu vartininku, bet nuo 2010–2011 m. sezono pradžios tapo pagrindiniu vartininku. Vėliau šis klubas bankrutavo ir liko skolingas žaidėjams.https://www.sportas.lt/naujiena/432897/z-karcemarskas-is-bankrutavusio-klubo-atgavo-dali-skolos

2019 m. rugpjūčio pabaigoje paskelbė nutraukiantis profesionalo karjerą.  suorganizuotos simbolinės karjeros užbaigimo rungtynės tarp Alytaus „Dainavos“ ir Lietuvos futbolo legendų.https://www.sportas.lt/naujiena/415986/z-karcemarskas-karjera-uzbaigs-simbolinese-rungtynese-tarp-alytaus-dainavos-ir-lietuvos-futbolo-legendu

Sekmadienio futbolo lygos (SFL) 8x8 pirmenybėse Ž. Karčemarskas 2020 m. atstovavo Valerijaus Mižigurskio komandai „MV Team“ ir muša įvarčius pats.https://www.lrt.lt/naujienos/sportas/10/1203948/i-gimtaji-alytu-baiges-karjera-grizes-karcemarskas-megaujasi-gyvenimu-musa-ivarcius-zvejoja-ir-ilsisi-nuo-futboloAlytuje – Žydrūno Karčemarsko atsisveikinimo rungtynės. 2020-08-06, Lff.lt (tikrinta 2024-06-14).

 Rinktinės 

Karčemarskas pasižymėjo puikiu žaidimu nacionalinėje rinktinėje. Ženkliai prisidėjo prie istorinės Lietuvos rinktinės pergalės prieš Čekiją 2010 m., ne tik atrėmęs Milano Barošo 11 m baudinį, bet ir keletą labai pavojingų čekų smūgių į vartus. Rungtyniaudamas už rinktinę Karčemarskas dar yra atrėmęs du 11 m baudinius varžybose prieš Serbiją, bei vieną baudinį varžybose prieš Škotiją. Išsaugojo „sausus“ vartus varžybose su Ispanija, Ukraina, Rumunija ir kt.

10 metų ir 66 rungtynės Lietuvos nacionalinėje rinktinėje.

 Laimėjimai 
 Geriausias Lietuvos futbolininkas: 2011, 2012 m.http://sportas.delfi.lt/abroad/geriausio-metu-lietuvos-futbolininko-laurais-pirma-karta-pasipuose-zkarcemarskas.d?id=52175873

 Taip pat skaitykite 
 Brolis Rolandas Karčemarskas.

 Šaltiniai 

 Nuorodos 
 soccerway.com
 transfermarkt.com
 lietuvosfutbolas.lt

Kategorija:Lietuvos futbolininkai